ՈՒԶԲԵԿՍՏԱՆ - Դադարեցվել է ուզբեկական STV մասնավոր հեռուստաալիքի հեռարձակումը: «Սամարկանդյան STV հեռուստաալիքի աշխատանքն անժամկետ դադարեցվել է»,- ասվում է հայտարարության մեջ: Բացի այդ, խիստ նկատողություն է կայացվել Sevimli տաշկետնտյան հեռուստաալիքի նկատմամբ: Մամլո ծառայության բացատրությամբ, պատժամիջոցի պատճառը հեռուստաալիքների կողմից «ԶԼՄ-ների մասին», «Տեղեկատվության ազատության սկզբունքների և երաշխիքների մասին», «Երիտասարդական պետական քաղաքականության մասին», և «Առողջությանը վնաս պատճառող տեղեկատվությունից երեխաներին պաշտպանելու մասին» օրենքների պահանջների խախտումն է: Հեռուստաալիքներում ազգային մենտալիտետին հակասող, երիտասարդության բարոյախրատական դաստիարակությանը վնաս հասցնող, ինչպես նաև «անբարոյականության ու բռնության տեսարաններ» պարունակող ֆիլմերի և երաժշտական հոլովակների ցուցադրում են հայտնաբերել: